Odense Adresse-Contoirs Efterretninger, 1838-04-03
Forsaavidt den i nærværende Avis No. 51 for dette Aar indrykkede allegoriske Fremstilling af en Grønlands Hvals Bekjendtskab med en Løve, skal kunne af den Uindviede antages for at gjelde Undertegnede, fordi han omtrent 7 Aar tilbage, som Kjøbmand i Rudkjøbing, var gaaet i Compagnie med en Person fra Grønland, og Fremstillingen paa den Maade ligeledes tildeels hentyder paa denne Forbindelse, skylder jeg mig selv at bekjendtgjøre: At den Fattigmands Trøie, hvori Personen tilsidst fremstiller sig, paa ingen Maade er en Følge af Forbindelsen med mig, der heldigviis snart opdagede, hvorlunde denne om kort Tid vilde føre til Begges Ødelæggelse, og derfor efter faa Maaneders Forløb unddrog mig samme. Hans paaskudte Ruin har saaledes intet med vores Forbindelse, at gjøre, men skriver sig derimod fra den Periode, at Personen senere, uden Jndblanding eller Veiledning fra min Side, fortsatte sin ødelæggende Handel og øvrige gale Adfærd. Og for tilfulde at overtyde om, hvorledes jeg ved denne Leilighed i alt Fald kan blive miskjendt, behøver jeg vist ikke til mit fuldkomne Forsvar og min Retfærdiggjørelse at tilføie videre, end her at afskrive den gjensidige Erklæring ved vores Handelsforbindelses Ophør og endelig sluttede Afregning i Vidners Overværelse den 25 Juli 1831, der lyder saaledes: Saaledes er nu samtlige vore Mellemværende, Handelen betræffende, i Et og Alt opgjort til Dato og til gjensidig Tilfredshed befunden, saa at for Øieblikket ei findes videre vor gjensidige Jnteresse betræffende, som er uafgjort, end det uafskibede Korn, hvorpaa Gevinst eller Tab for os er fælleds, hvilket og bliver Tilfældet med Afregningen for den i Foraaret med Skipper N. N. afsendte Kornlast. Endelig bemærkes det, at Løves Ret til Erstatning hos N. N. forbeholdes, dersom nogen lovlig Jndsigelse skeer mod Rigtigheden af de ham overdragne Fordringer fra No. 4 til 9 inclusive, dog sørge Løve for, at saadant kan gjensidig vides inden 11 Dage fra Dato. Personens Fremgangsmaade ved denne Leilighed kan saaledes ikke være andet, end Lyst til skumlende Ondskab, hvortil Motivet nærmest maa søges i den Omstændighed, at jeg ikke har ændset en for kort siden modtagen anonym Opfordring, til at understøtte ham med Reisevenge tilbage til Grønland, hvortil jeg imidlertid hverken under Omstændighederne eller efter Maaden paa hvilken Opfordringen var fremført, fandt mig foranlediget. Saaledes, som jeg tør vente, retfærdiggjort i et retsindigt Publikums Øine og i Overbeviisning om den meest skyldfrie Samvittighed, retter jeg herved den bestemteste Opfordring, til Personen, uden mindste Tilbageholdenhed at fremstaae modmig paa Rettens Vei, istedetfor under Anonymitetens Maske at søge at undergrave min borgerlige Agtelse, thi der vil jeg være istand til, foruden det alt citerede, fremdeles at møde ham med saa lovgyldige Beviser, at den Ondskab, der besjæler ham, som i Almindelighed enhver anden Ødeland, der efter selv at have bragt sig til Bettelstaven, ei paa anden Maade kan tilliste eller tiltrodse sig ufortjent Understøttelse, snart vil forstumme og blive paatrykt sit rette Stempel. Windebye Færgested paa Den Thorseng den 28 Marts 1828. Niels Løve.